## Na osnovu člana 9. stav (1) Odluke o utvrđivanju kriterija za raspodjelu sredstava sa potrošačke jedinice 24010023 – predškolski odgoj i obrazovanje broj:10/1-34-008520-2/24 od 19.08.2024. godine, Ministarstvo obrazovanja i nauke Tuzlanskog kantona, objavljuje:

**P O Z I V**

**javnim ustanovama predškolskog odgoja i obrazovanja sa područja Tuzlanskog kantona i lokalnim zajednica koje nemaju osnovanu javnu predškolsku ustanovu za prijavu projekata za investiciona ulaganja (rekonstrukcija, izgradanja i dogradanja)**

**I**

Pozivaju se javne ustanove predškolskog odgoja i obrazovanja sa područja Tuzlanskog kantona i lokalne zajednice koje nemaju osnovanu javnu predškolsku ustanovu za prijavu projekata za investiciona ulaganja (rekonstrukcija, izgradanja i dogradanja)

**II**

(1) Planirana sredstava u Budžetu Tuzlanskog kantona za 2024. godinu za predškolski odgoj i obrazovanje za investiciona ulaganja (rekonstrukcija, izgradnja i dogradnja), ekonomski kod 6151 – kapitalni transferi drugim nivoima vlasti u iznosu od 225.000,00 KM, raspodijelit će se javnim ustanovama predškolskog odgoja i obrazovanja sa područja Tuzlanskog kantona i lokalnim zajednicama koje nemaju osnovanu javnu predškolsku ustanovu za prijavu projekata za investiciona ulaganja (rekonstrukcija, izgradanja i dogradanja), i to:

a) izgradnja javne predškolske ustanove u lokalnim zajednicama koje nemaju javnu predškolsku ustanovu i izrada projekta i rekonstrukcija/adaptacija objekata za potrebe osnivanja javne predškolske ustanove u lokalnim zajednicama koje nemaju javnu predškolsku ustanovu u iznosu do 200.000, 00 KM, u skladu sa Akcionim planom za period 2022-2024. godine.

b) za projekte rekonstrukcije dodijeljuje se iznos sredstava tražen projektnim prijedlogom, s tim da maksimalan iznos sredstava koja mogu biti dodijeljena po projektu iznosi 2.500,00 KM, a ukupan iznos na ime rekonstrukcije objekata iznosi 25.000, 00 KM,

**III**

(1) Raspodjela sredstava za projekte izgradnje objekata i izrade projekta i rekonstrukcije/adaptacije objekata za potrebe osnivanja javne predškolske ustanove u lokalnim zajednicama koje nemaju javnu predškolsku ustanovu vrši se na osnovu sljedećih kriterija:

1. obezbijeđeno zemljište za izgradnju odnosno objekat čija dogradnja će se vršiti sa svim dozvolama i odobrenjima neophodnim za izgradnju ( rješenje o građenju),
2. obezbijeđenu projektnu dokumenatciju za izgradnju,
3. obezbijeđen (postojan) objekat na kome će se vršiti rekonstrukcija/adaptacija,
4. broj potencijalnih korisnika predškolskog odgoja i obrazovanja.

(2) Sastavni dio projekta iz stava (1) ovog člana obavezno je specifikacija sa predračunom

troškova realizacije projekta, te elaborat o osnivanju i izgradnji objekta.

(3) Ukoliko se radi o projektu čija vrijednost prelazi iznos iz člana 5. stav (1) tačka a) ove odluke, predlagač je dužan naznačiti druge izvore finansiranja i iznose sredstava koji će biti finansirani iz drugih izvora.

**IV**

(1) Raspodjela sredstava za projekte rekonstrukcije vrši se na osnovu sljedećih kriterija:

a) stanje dijela objekta na kojem se vrši rekonstrukcija,

b) mogućnost sufinansiranja projekta od strane predlagača, ukoliko je vrijednost projekta veća od iznosa sredstava naznačenog u članu 5. stav (1) tačka b) ove odluke.

(2) Sastavni dio projekta iz stava (1) ovog člana obavezno je specifikacija sa predračunom troškova realizacije projekta, te fotografije stanja objekta.

(3) Ukoliko se radi o projektu čija vrijednost prelazi iznos iz člana 5. stav (1) tačka b) ove odluke, predlagač je dužan naznačiti druge izvore finansiranja i iznose sredstava koji će biti finansirani iz drugih izvora.

(4) Na prijedlog komisije iz člana 8. stav (4) ove odluke, Ministarstvo može zatražiti mišljenje interresorne stručne komisije iz člana 8. stav (6) ove odluke, s ciljem utvrđivanja činjenica vezanih za postupak raspodjele sredstava za projekte rekonstrukcije, što se cijeni u svakom konkretnom slučaju.

(5) Pod rekonstrukcijom u smislu ove odluke podrazumjeva se rekonstrukcija: vanjske i unutrašnje stolarije, krova, toaleta, kuhinje (uključujući nabavku opreme i uređaja), podova, dječijeg igrališta, elektroinstalacija, vodoinstalacija i slično.

**V**

(1) Prijave sa projektnom dokumentacijom podnose se Ministarstvu obrazovanja i nauke Tuzlanskog kantona najkasnije sedam dana od dana zaprimanja poziva.

(2) Ukoliko ne bude prijavljenih projekata po osnovu člana 5.stav (1) tačka a) Odluke, sredstava koja su planirana za ove namjene rasporedit će se na projekte rekonstrukcije.

(3) Ocjenu i vrednovanje projekata provodi Komisija koju imenuje ministar obrazovanja i nauke.

(4) Program raspodjele sredstava i odluku o visni sredstava za pojednine predškolske ustanove donosi ministar.

**VII**

(1) Prijave sa projektnom dokumentacijom slati putem pošte ili predati na pisarnicu Ureda za zajedničke poslove kantonalnih organa na adresu ul.Fra Grge Martića 8, 75000 Tuzla ( sa naznakom-za poziv Ministarstva obrazovanja i nauke Tuzlanskog kantona).

(2) Nepotpune i neblagovremene prijave neće se uzeti u razmatranje.

# BOSNA I HERCEGOVINA MINISTAR

**Federacija Bosne i Hercegovine**

**TUZLANSKI KANTON Dr.sci. Ahmed Omerović**

**Ministarstvo obrazovanja i nauke**

**Broj:10/1-34-00850-4/24**

**Tuzla, 03-09.2024. godine**